
_START_ARTICLE_
Tamora Pierce
_START_SECTION_
Tortall-universet
_START_PARAGRAPH_
Tortall er navnet på et land i det fiktive univers, hvor serierne om Alanna, Daine, Keladry, Alianne og Beka finder sted. Hovedstaden i landet er Corus, som ligger i den vestlige del nær ved Smaragdhavet. Mod nord befinder landet Scanra sig – et vildt og barbarisk land, som Tortall har været i krig med gentagne gange. Øst for Tortall ligger Galla, Tusaine og Tyra og længere væk, Maren, Sarain og bjergkæden Verdens Tag._NEWLINE_Ørkenlandet Carthak ligger syd for Tortall på den anden side af Indlandshavet og ude i Smaragdhavet ligger Kobberøerne og Yamaniøerne._NEWLINE_Historierne i Løvindens datter tager sit udgangspunkt i stridigheder på Kobberøerne, mens Gravheksens gave foregår i Carthak.